Góð hugmynd

Það er góð hugmynd að nýta eignir lífeyrissjóðanna erlendis til þess að hlaupa undir bagga með íslenskum fjármálamarkaði. Fullyrt hefur verið að eignir lífeyrissjóðanna séu vel ríflega sú upphæð sem ríkið er að kaupa á 75% hlut í Glitni. Ef lífeyrissjóðirnir myndu losa þessar eigur sínar erlendis fengist væn gjaldeyrisinnspýting í hagkerfið.

Þessari hugmynd var komið á framfæri í athugasemd hér á síðunni hjá mér í fyrradag (sjá hér) og hún síðan rökstudd betur á bloggsíðu Benónýs Jónssonar (sjá hér).

Það er gaman að sjá að þeir sem hafa blandað sér í bloggumræðuna að undanförnu - meðal annars hér á síðunni minni - skuli hafa fingurinn á púlsinum og vera svo vel í takt við hugleiðingar og ráðgjöf málsmetandi aðila þessa dagana.

Fyrri ummæli:
Ég veit nú ekki hvort maður er tilbúinn að láta sparifé sitt í hendur á mönnum sem hafa skammtað sér laun síðustu 6-7 árin,,,ég held að við verðum að vinna okkur í gegnum þessa erfiðleika án þess.

sjálfast að þessir peningar sem lífeyristjóðir eiga erlendis séu nýttir hér heima, tel einnig að við ættum að hugleiða skildusparnað að nýju og fella allt í burtu sem heitir verðtrygging

||

Ég sé hreinlega ekkert skynsamlegt við að þjóðnýta þann sparnað sem mér er skylt að setja í sameiginlegan sjóð til að bjarga þjóðarbúinu, ónýtum gjaldmiðli og fjármálamarkaðnum. Ég held það sé mun betur geymt í erlendum eignum þar til að menn hafa haft vit á því að henda þessari ónýtu krónu og kominn er aftur leiðtogi sem mark er takandi á á Alþingi. Eina aðgerðin sem hefur haft eitthvert vægi í hremmingum fjármálamarkaðarins undanfarna mánuði kom úr Seðlabankanum. Þarf ekki bara að senda landsföðurinn Davíð aftur á Austurvöll?

||

Slík fyrirgreiðsla verður aðeins seld dýru verði af almenningi. Þessar sömu lánastofnanir hafa okrað á okkur í vöxtum og verðtryggingu og nú síðast með erlendum lánum og engin ástæða til að gefa þeim neitt. Þvert á móti eigum að okra þeim núna á sama hátt. Sammála Res varðandi ofurlaun. Allir ættu að kíkja á nýjasta Glitni myndbandið - skylduhorf!

Í hita og þunga þessa stóra mála megum við hins vegar ekki gleyma að stærstur hluti eigna lífeyrissjóðanna er bundinn í fyrirtækjum og lánastofnunum hér á landi og ef þau fara á hausinn, fara lífeyrissjóðirnir einnig á hausinn og landið á hausinn.

||

Þessi ráðstöfun hlýtur að koma til greina - en þá skulum við kalla hana sínu rétta nafni: neyðarbrauð - frekar en "góð hugmynd".

Ef lífeyrissjóðir þurfa að grípa til þess ráðs að losa eignir sínar erlendis núna þegar verð á hlutabréfum er í lágmarki, þá mun það leiða til lakari stöðu þeirra. Við skulum því ekki blekkja okkur á því að um sé að ræða hagstæðustu ráðstöfunina fyrir lífeyrissjóðina sjálfa - en sem fyrr segir gæti það þó reynst nauðsynleg aðgerð.

||

Eitthvað eru þessar tölur skrítnar...: "500-600 milljarðar króna, sem er svipuð upphæð og ríkið er að kaupa á 75% hlut í Glitni"

Kom ekki Seðlabankinn með 600 M EUR þá um 80 Mj króna.

||

Það eru fleiri aðilar sem eiga erlendan gjaldeyri en lífeyrissjóðirnir, pressum fyrst á þá. Sparifé almennings á ekki að gambla með. Ekki treysti ég Seðlabankanum fyir mínum peningum, þeir sem þar vinna núna eru einfaldlega rúnir öllu trausti en ef skipt verður um menn í æðstu stöðum þar og vitræn peningastefna tekin upp sem vekur trú á framtíð fjármála hér á landi þá má skoða þessa hugmyndir með lífeyrissjóðina.

||

Var ekki einn lífeyrissjóður á Vestfjörðunum innan vébanda Glitnisbanka ? Eru Vestfirðingar ánægðir með þá útkomu ?

Að taka lífeyri aldraða og setja hann á rúllettu spilavítisgæjanna sem farið hafa með þjóðina lóðrétt á hausinn - er ekki beint yljandi . Fari svo að innkoma lífeyrissjóðanna komi til álita þá verða þeir fjármunir að vera ríkistryggðir - bæði með belti og axlabönd- og að útrásarliðinu verði haldið í margra ljósárafjarlægð frá þeim fjármunum.

Þetta finnst mér

||

Ég er ekkert alltof hrifinn af þessari hugmynd. Að láta þessa sömu fjármálamenn og komu okkur í þessa kreppu fá peninga úr lífeyrissjóðunum. Ef að við losum okkur við þessa ofurlaunamenn, sem eiga stóran hluta af sökinni, má fara að ræða aðstoð frá lífeyrissjóðunum.

Ef þetta verður gert fer ég fram á að mjög varlega verði farið því að ég get ekki treyst þessu fólki sem kemur til með að fara með þetta fé.

||

Lífeyrissjóðir voru meðal 20 stærstu hluthafanna í Glitni og fengu góðan arð af því hlutafé.

||

Ég er ekki hlynnt þessari hugmynd. Lífeyrissjóðirnir eiga að halda sig utanvið áhættusaman rekstur og banka-útgerð er áhættusöm í heiminum í dag, ekki bara á Íslandi.

||

Lífeyrissjóðir dreifa áhættunni, þeir eru ekki með öll eggin í sömu körfunni og það er ekki verið að tala um að flytja allar eignir þeirra, um 500 milljarða króna, til Íslands. Stærstur hluti þeirra er bundinn í sjóðum en annað í fjárfestingum.
Ríkið leggur nú fram um fimmtungi lægri upphæð, tæplega 100 milljarða króna, sem hlutafé í Glitni og væntanlega verður það mun meira virði eftir nokkur ár. Lífeyrissjóðirnir gætu keypt eitthvað af því hlutafé, þess vegna fljótlega, áður en það hækkar mikið í verði.
Lífeyrissjóðirnir hafa grætt gríðarlegar fjárhæðir á undanförnum árum og þeir gætu einnig keypt hér ríkistryggð skuldabréf.
Öllum rekstri og eignum, bæði hérlendis og erlendis, fylgir einhver áhætta. Nú fást meiri tekjur hér í sjávarútvegi og ferðaþjónustu en í fyrra en á móti kemur meiri olíu- og bensínkostnaður. Og dýrt fyrir alla að taka lán.
En Ólína og Marta eru sífellt að yngjast.

||

Fimm sinnum lægri upphæð, um 100 milljarða króna, miðað við um 500 milljarða króna eignir íslensku lífeyrissjóðanna erlendis.

||

"Lífeyrissjóðir dreifa áhættunni, þeir eru ekki með öll eggin í sömu körfunni"

Gott ef svona væri- en það eru þessi krosseignatengsl sem gera það að verkum að þessir ofsagróðaáhættu karlar eru vaðandi í körfum hvers annars...

Fari lífeyrir aldraða í þessa gosa--- hvað er þá eftir hjá öldruðum- ganga fyrir ætternisstapa ?

Ummæli:
Sævar. Þeir sem áttu hlutafé í Glitni högnuðust vel á því á sínum tíma:
Glitnir 20.2.2008: Samþykkt að greiða 5,506 milljarða króna í arð af hagnaði rekstrarársins 2007.
Glitnir 13.2.2007: Samþykkt að greiða 9,4 milljarða króna í arð af af hagnaði rekstrarársins 2006.
Bæði launþegar og atvinnurekendur leggja fram stórfé í lífeyrissjóðina í hverjum mánuði og ástæðulaust að senda það allt jafnóðum úr landi, þannig að einungis erlend fyrirtæki njóti góðs af því.
Sjálfsagt og eðlilegt að nota stóran hluta af þessu fé í skynsamlegar fjárfestingar hér innanlands, fjárfestingar sem líklegt er að gefi þokkalega góðan og jafnan arð árum saman, en ekki bara einhvern skyndigróða. Íslensk fyrirtæki þurfa ekki síður á fé að halda en erlend og hér þarf að sjálfsögðu að vera bankastarfsemi. Það er hægt að græða vel á henni, eins og dæmin sanna, og eigendur bankanna, til dæmis lífeyrissjóðirnir, eiga að sjálfsögðu ekki að ráða einhverja fjárglæframenn til að stjórna bönkunum.
Við Ísendingar erum með mjög öflugan útflutning á vöru og þjónustu, til dæmis í sjávarútvegi og ferðaþjónustu, sem munu ekki nota rándýra erlenda orkugjafa í framtíðinni, olíu og bensín, heldur til dæmis innlent rafmagn. Og þá verður hagnaðurinn í þessum greinum mun meiri en hann er nú. Hér verða eingöngu rafbílar á götunum eftir nokkur ár og hægt er að nota íslenskt lýsi í stað olíu á togaraflotann. Þannig sparast hér gríðarlega mikið í gjaldeyriskaupum.
Íslendingar verða því mun ríkari eftir nokkur ár en þeir eru nú og íslensk fyrirtæki almennt verðmætari. Olía, til dæmis Norðmanna og Rússa, verður sífellt dýrari í framleiðslu og eftir nokkra áratugi verður hún uppurin. En að sjálfsögðu eiga íslensku lífeyrissjóðirnir að fjárfesta bæði hérlendis og erlendis.
Tuttugu stærstu hluthafarnir í Glitni 30. september síðastliðinn:
http://www.glitnir.is/fjarfestatengsl/hluthafaskra/
Hlutur 20 stærstu hluthafanna, meðal annarra lífeyrissjóða, var þá samtals um 70%.

Verkefni: Tilfinning
Merking: Hlutlaust